मंगलवार को पुणे पुलिस ने माओवादियों से संबंध रखने के आरोप में पांच कार्यकर्ताओं को गिरफ्तार किया था. कहा जा रहा था कि इन लोगों की गिरफ्तारी कथित तौर पर माओवादियों द्वारा पीएम मोदी की हत्या की साजिश रचने के आरोप में हुई है. हालांकि पुलिस के कागजात में इस बात की पुष्टि नहीं हुई है. पुलिस के मुताबिक इन सभी लोगों की गिरफ्तारी 1 जनवरी को भीमा-कोरेगांव में हुई हिंसा के सिलसिले में हुई है.